SHOL ry

Ansiomerkkiohjesääntö

1. Liiton ansiomerkit ovat hopeinen ansiomerkki ja kultainen ansiomerkki. Kunniajäsenen merkkinä on kultainen ansiomerkki laakeriseppeeleen kera. Violetti-valkoinen järjestönauha on tunnustuksena yhdistyksen hallitusjäsenyydestä tai toimihenkilönä toimimisesta.

2. Hopeinen ja kultainen ansiomerkki voidaan myöntään liiton jäsenelle tai entiselle jäsenelle, jonka jäsenyys on päättynyt korkeintaan vuotta ennen ansiomerkin myöntämistä.

Hopeinen ansiomerkki voidaan myöntää tunnustuksena henkilölle, joka on aktiivisesti ja pyytettömästi toiminut liiton hyväksi. Hopeisia ansiomerkkejä voidaan myöntään enintään kolme kappaletta vuodessa.

Kultainen ansiomerkki voidaan myöntää tunnustuksena henkilölle, joka on huomattavalla tavalla edistänyt liiton toimintaa tai hammaslääketieteen opiskelijoiden asemaa tai joka on tehnyt liitolle erittäin arvokkaita palveluksia. (Kultaisia ansiomerkkejä voidaan myöntää korkeintaan kaksi kappaletta vuodessa.)

Kunniajäseneksi liitto voi kutsua henkilön, joka on huomattavalla tavalla edistänyt hammaslääketieteen opiskelijoiden asemaa, tai joka on tehnyt liitolle erittäin arvokkaita palveluksia. Kunniajäseneksi kutsumista koskevan päätöksen tulee olla yksimielinen. (Kunniajäseneksi voidaan kutsua korkeintaan yksi henkilö vuodessa.)

Poikkeustapauksessa, perustelluista syistä voidaan myöntää yllä mainittua useampi hopeinen tai kultainen ansiomerkki samana vuonna. Myös kunniajäseneksi voidaan kutsua painavista syistä useampi henkilö samana vuonna.

3. Liiton jäsenet voivat ehdottaa ansiomerkkien saajia ja liiton hallitus valitsee ehdotuksista merkkien saajat. Ansiomerkin kanssa jaetaan kunniakirja, joka sisältää myöntämisperusteet. Ansiomerkit on numeroitu. Liiton hallitus pitää kirjaa ansiomerkkien saajista ja myöntämisperusteista. Ansiomerkkien ja kunniakirjojen luovutuksesta vastaa myöntämisestä päättäneen hallituksen edustaja.